CELEX: 
Language: fi
Date: 2021-12-09 00:00:00
Title: KOMISSION TÄYTÄNTÖÖNPANOASETUS (EU) / , sisämarkkinoiden tietojenvaihtojärjestelmään yhteydessä olevan julkisen käyttöliittymän toiminnoista, jotka koskevat maantieliikenteen alan kuljettajien lähettämistä työhön toiseen jäsenvaltioon

KOMISSION TÄYTÄNTÖÖNPANOASETUS (EU) …/…,
            
            
               annettu 9.12.2021,
            
            
               sisämarkkinoiden tietojenvaihtojärjestelmään yhteydessä olevan julkisen käyttöliittymän toiminnoista, jotka koskevat maantieliikenteen alan kuljettajien lähettämistä työhön toiseen jäsenvaltioon
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon direktiiviä 96/71/EY ja direktiiviä 2014/67/EU koskevien erityisten sääntöjen vahvistamisesta siltä osin kuin on kyse maantieliikenteen alan työntekijöiden lähettämisestä työhön toiseen jäsenvaltioon ja direktiivin 2006/22/EY muuttamisesta valvontavaatimusten osalta sekä asetuksen (EU) N:o 1024/2012 muuttamisesta 15 päivänä heinäkuuta 2020 annetun Euroopan parlamentin ja neuvoston direktiivin (EU) 2020/1057
                  1
                ja erityisesti sen 1 artiklan 14 kohdan,
            
            
               sekä katsoo seuraavaa:
            
            
               (1)Direktiivin (EU) 2020/1057 1 artiklan 11 kohdan mukaan maantieliikenteen harjoittajilla voi olla velvollisuus lähettää sen jäsenvaltion kansallisille toimivaltaisille viranomaisille, johon kuljettaja on lähetetty, työntekijän lähettämistä koskeva ilmoitus tai muita asiakirjoja käyttämällä Euroopan parlamentin ja neuvoston asetuksen (EU) N:o 1024/2012
                  2
                2 artiklassa perustettuun sisämarkkinoiden tietojenvaihtojärjestelmään, jäljempänä ’IMI’, yhteydessä olevan julkisen käyttöliittymän monikielistä vakiomuotoista lomaketta. 
            
            
               (2)Pääsyn IMIn yhteydessä olevaan julkiseen käyttöliittymään olisi tapahduttava luomalla suojattu tili, jonka avulla valtuutetut käyttäjät voivat hallinnoida jäsenvaltion toimivaltaisten viranomaisten tekemiä työntekijöiden lähettämistä koskevia ilmoituksia ja asiakirjapyyntöjä. Valtuutettujen käyttäjien olisi voitava kirjata liikenteenharjoittajaa, liikenteestä vastaavaa henkilöä ja lähetettyjä kuljettajia koskevat tiedot. Valtuutettu käyttäjä on liikenteenharjoittajan puolesta toimiva henkilö, joka hallinnoi työntekijöiden lähettämistä koskevia ilmoituksia ja vastaa vastaanottavan jäsenvaltion asiakirjapyyntöihin. 
            
            
               (3)Työntekijöiden lähettämistä koskevat ilmoitukset olisi toimitettava julkiseen käyttöliittymään enintään kuuden kuukauden ajaksi. 
            
            
               (4)Direktiivin (EU) 2020/1057 1 artiklan 12 kohdan noudattamiseksi ja työntekijöiden lähettämistä koskevien ilmoitusten pitämiseksi ajan tasalla ilmoituksessa olevia tietoja olisi voitava muuttaa. 
            
            
               (5)Ilmoituksen uusimisen olisi myös oltava helppoa, jotta vältetään liiallinen liikenteenharjoittajille aiheutuva hallinnollinen rasitus.
            
            
               (6)Jotta liikenteenharjoittajat voisivat noudattaa direktiivin (EU) 2020/1057 1 artiklan 11 kohdan b alakohdan i alakohdassa säädettyä velvoitetta, ilmoituksen olisi oltava saatavilla IMIn yhteydessä olevassa julkisessa käyttöliittymässä paperiversiona ja sähköisessä muodossa.
            
            
               (7)Jos liikenteenharjoittaja ei toimita asiakirjoja 1 artiklan 11 kohdan c alakohdan mukaisesti, liikenteenharjoittajan olisi voitava nähdä IMIn yhteydessä olevassa julkisessa käyttöliittymässä, milloin sijoittautumisjäsenvaltio on toimittanut tällaiset asiakirjat sen jälkeen, kun vastaanottava jäsenvaltio on pyytänyt apua IMIssä. 
            
            
               (8)IMIn yhteydessä olevan julkisen käyttöliittymän kautta myös yhden tai useamman kansallisen viranomaisen olisi voitava vastaanottaa IMIn työntekijöiden lähettämistä koskevat ilmoitukset ja asiakirjat, joita liikenteenharjoittajat ovat lähettäneet viranomaisten pyynnöstä. 
            
            
               (9)Jotta voidaan varmistaa kuljettajien lähettämistä koskevien erityisten sääntöjen tehokas täytäntöönpano ja välttää liiallinen hallinnollinen rasitus, on tärkeää, että vastaanottavan jäsenvaltion kansalliset toimivaltaiset viranomaiset koordinoivat toimintaansa, jotta liikenteenharjoittajat eivät saa IMIn yhteydessä olevassa julkisessa käyttöliittymässä kyseiseltä jäsenvaltiolta tarpeettomia pyyntöjä samalta lähettämiskaudelta.  
            
            
               (10)Jotta kansalliset viranomaiset voivat tarkistaa, että työntekijöiden lähettämistä koskevia sääntöjä noudatetaan, on ratkaisevan tärkeää, että kansallisilla toimivaltaisilla viranomaisilla on pääsy kuljettajan ajopiirturilevyihin, joissa esitetään niiden jäsenvaltioiden maakoodit, joiden läpi kuljettaja on ajanut. 
            
            
               (11)Koska liikenteenharjoittajien edellytetään säilyttävän piirturilevyjä, tulosteita ja kopioituja tietoja luettavassa muodossa vähintään vuoden ajan niiden käytön jälkeen, liikenteenharjoittajan olisi voitava vastata IMIn yhteydessä olevassa julkisessa käyttöliittymässä Euroopan parlamentin ja neuvoston asetuksen (EY) N:o 561/2006
                  3
                10 artiklan 5 kohdan mukaisesti sen jäsenvaltion toimivaltaisten viranomaisten esittämiin asiakirjapyyntöihin, johon lähettäminen on tapahtunut, pyynnön päivämäärää edeltäviltä 12 kuukaudelta. 
            
            
               (12)Jotta liikenteenharjoittajat saisivat koottua kaikki tarvittavat asiakirjat kahdeksan viikon kuluessa, liikenteenharjoittajan olisi voitava toimittaa pyydetyt asiakirjat yhdessä tai useammassa vaiheessa. 
            
         
         
            
               (13)Liikenteenharjoittajalle olisi ilmoitettava IMIn yhteydessä olevan julkisen käyttöliittymän kautta tapauksista, joissa vastaanottava jäsenvaltio pyytää apua sijoittautumisjäsenvaltiolta. 
            
            
               (14)Jotta asiakirjapyynnöt eivät jäisi määräämättömäksi ajaksi avoimiksi, vastaanottavan jäsenvaltion toimivaltaisen viranomaisen olisi suljettava ne sen jälkeen kun on saatu päätökseen arviointi siitä, noudattaako liikenteenharjoittaja työntekijöiden lähettämistä koskevia sääntöjä, ja ilmoitettava liikenteenharjoittajalle pyynnön tuloksesta. Jos vastaanottavan jäsenvaltion toimivaltaiset viranomaiset eivät sulje asiakirjapyyntöä, se olisi suljettava automaattisesti 24 kuukauden kuluttua. 
            
            
               (15)IMIn yhteydessä olevan julkisen käyttöliittymän kautta jaettujen henkilötietojen arkaluonteisuuden vuoksi on tarpeen, että kaikkien kyseiseen käyttöliittymään ja liikenteenharjoittajien tileille tallennettujen tietojen poistaminen on mahdollista, kun kyseisiä tietoja ei enää tarvita niiden sääntöjen noudattamisen tarkastamiseen, jotka koskevat maantieliikenteen alan kuljettajien lähettämistä työhön toiseen jäsenvaltioon. Automaattista poistamista koskevaa velvoitetta olisi sovellettava myös asiakirjoihin, jotka liikenteenharjoittaja toimittaa IMIn yhteydessä olevan julkisen käyttöliittymän kautta toimivaltaisten viranomaisten esittämien asiakirjapyyntöjen johdosta.  
            
            
               (16)Jos tämän asetuksen soveltamiseksi on tarpeen käsitellä henkilötietoja, tämä olisi tehtävä henkilötietojen suojaa koskevan unionin lainsäädännön mukaisesti. Tämän asetuksen mukaiseen henkilötietojen käsittelyyn sovelletaan Euroopan parlamentin ja neuvoston asetusta (EU) 2018/1725
                  4
               . 
            
            
               (17)Euroopan tietosuojavaltuutettua on kuultu asetuksen (EU) 2018/1725 42 artiklan 1 kohdan mukaisesti, ja hän on antanut lausunnon 7 päivänä tammikuuta 2021. 
            
            
               (18)Tässä asetuksessa säädetyt toimenpiteet ovat direktiivin (EU) 2020/1057 4 artiklan 1 kohdassa tarkoitetun komitean lausunnon mukaiset, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Kohde
            
            
               Tässä asetuksessa määritellään sisämarkkinoiden tietojenvaihtojärjestelmään, jäljempänä ’IMI’, yhteydessä olevan julkisen käyttöliittymän toiminnot direktiivin (EU) 2020/1057 1 artiklan 11 kohdan soveltamiseksi. 
            
            
               2 artikla
            
            
               Yleiset toiminnot
            
            
               1.IMIn yhteydessä olevan monikielisen julkisen käyttöliittymän on tarjottava liikenteenharjoittajille erityisesti seuraavat tekniset toiminnot:
            
            
               (1)tilin perustaminen liikenteenharjoittajan varattuihin palveluihin pääsemiseksi turvallisesti; 
            
            
               (2)käyttäjien toimintaa koskevan asianmukaisen lokikirjanpidon mahdollistaminen; 
            
            
               (3)liikenteenharjoittajaa, valtuutettuja käyttäjiä, liikenteestä vastaavaa henkilöä ja lähetettyjä kuljettajia koskevien tietojen kirjaaminen tilille;
            
            
               (4)työntekijöiden lähettämistä koskevien ilmoitusten hallinnointi: 
            
            
               (a)direktiivin (EU) 2020/1057 1 artiklan 11 kohdan a alakohdassa tarkoitettujen tietojen kirjaaminen;
            
            
               (b)sellaisen työntekijän lähettämistä koskevan ilmoituksen toimittaminen, joka sisältää a alakohdassa tarkoitetut tiedot ja kattaa vähintään yhden päivän ja enintään kuusi kuukautta; 
            
            
               (c)työntekijän lähettämistä koskevassa ilmoituksessa olevien tietojen muuttaminen niiden pitämiseksi ajan tasalla; 
            
         
         
            
               (d)työntekijän lähettämistä koskevan ilmoituksen jäljennöksen kopioiminen sähköisessä ja tulostuskelpoisessa muodossa; 
            
            
               (e)työntekijän lähettämistä koskevan ilmoituksen uusiminen; 
            
            
               (f)työntekijän lähettämistä koskevan ilmoituksen peruuttaminen;
            
            
               (5)direktiivin 2020/1057 1 artiklan 11 kohdan c alakohdan mukaisten asiakirjapyyntöjen vastaanottaminen ja niihin vastaaminen; 
            
            
               (6)pääsy sijoittautumisjäsenvaltion toimivaltaisten viranomaisten toimittamiin asiakirjoihin ja niiden tarkasteleminen;
            
            
               (7)yhteydenpito sen jäsenvaltion toimivaltaisten viranomaisten kanssa, johon lähettäminen on tapahtunut; 
            
            
               (8)tiedon saaminen vastaanottavan jäsenvaltion toimivaltaisilta viranomaisilta pyynnön sulkemisesta. 
            
            
               2.IMIn yhteydessä olevan monikielisen julkisen käyttöliittymän on myös tarjottava tekniset toiminnot, joiden avulla yksi tai useampi vastaanottavan jäsenvaltion kansallinen viranomainen, joka on asetuksen (EU) N:o 1024/2012 5 artiklan f alakohdassa tarkoitettu toimivaltainen viranomainen, voi 
            
            
               (a)ottaa vastaan työntekijöiden lähettämistä koskevia ilmoituksia; 
            
            
               (b)pyytää asiakirjoja direktiivin (EU) 2020/1057 1 artiklan 11 kohdan c alakohdassa vahvistetun menettelyn mukaisesti; 
            
            
               (c)syöttää lopullisen arvion siitä, noudattaako liikenteenharjoittaja työntekijöiden lähettämistä koskevia sääntöjä, ja sulkea pyynnön 
            
            
               IMIssä.
            
            
               3 artikla
            
            
               Asiakirjapyyntöihin liittyvät toiminnot
            
            
               1.Julkisen käyttöliittymän avulla sen jäsenvaltion toimivaltaisen viranomaisen, johon lähettäminen tapahtuu, on voitava pyytää liikenteenharjoittajaa lähettämään direktiivin (EU) 2020/1057 1 artiklan 11 kohdan c alakohdan ensimmäisessä alakohdassa tarkoitettuja asiakirjoja enintään pyynnön päivämäärää edeltäviltä 12 kuukaudelta. Liikenteenharjoittajan on voitava toimittaa pyydetyt asiakirjat IMIn yhteydessä olevan julkisen käyttöliittymän kautta yhdessä tai useassa vaiheessa. 
            
            
               2.Jos liikenteenharjoittajaa pyydetään toimittamaan yksi tai useampi lisäasiakirja, joka ei ole sisältynyt 1 kohdassa tarkoitettuun pyyntöön, julkisessa käyttöliittymässä asiakirjojen toimittamiselle varattu kahdeksan viikon määräaika on laskettava alkaneeksi lisäasiakirjojen pyytämispäivästä.
            
            
               3.Liikenteenharjoittajalle olisi voitava ilmoittaa IMIn liitetyn julkisen käyttöliittymän kautta tapauksista, joissa vastaanottava jäsenvaltio pyytää apua sijoittautumisjäsenvaltiolta. 
            
            
               4.Kaikkien asiakirjojen, jotka sijoittautumisjäsenvaltion toimivaltainen viranomainen on ladannut vastaanottavan jäsenvaltion toimivaltaisen viranomaisen direktiivin (EU) 2020/1057 1 artiklan 11 kohdan c alakohdan toisen alakohdan nojalla esittämän avunpyynnön perusteella, on oltava näkyvissä liikenteenharjoittajan tilillä. 
            
            
               5.Julkisessa käyttöliittymässä on voitava ilmoittaa liikenteenharjoittajalle asiakirjapyynnön sulkemisesta ja lopullisesta tuloksesta, kun kansalliset viranomaiset ovat tarkastaneet pyydetyt asiakirjat.  
            
            
               Asiakirjapyynnöt, joita pyynnön esittänyt vastaanottavan jäsenvaltion toimivaltainen viranomainen ei ole sulkenut, suljetaan automaattisesti 24 kuukauden kuluttua pyynnön esittämisestä. 
            
         
         
            
               4 artikla 
            
            
               Tietojen säilyttämiseen liittyvät toiminnot
            
            
               1.IMIn yhteydessä olevasta julkisesta käyttöliittymästä on voitava poistaa kaikki julkiseen käyttöliittymään tallennetut tiedot ja liikenteenharjoittajien tilit, kun kyseisiä tietoja ei enää tarvita niihin tarkoituksiin, joita varten ne on kerätty ja niitä on käsitelty. Julkisessa käyttöliittymässä on voitava lähettää muistutus liikenteenharjoittajalle kuljettajan henkilötietojen tarkistamiseksi ja poistamiseksi tarvittaessa. 
            
            
               2.Julkisesta käyttöliittymästä on voitava poistaa kyseisen julkisen käyttöliittymän kautta toimitetut työntekijöiden lähettämistä koskevat ilmoitukset automaattisesti direktiivin (EU) 2020/1057 1 artiklan 13 kohdassa tarkoitetun 24 kuukauden määräajan jälkeen. 
            
            
               3.Jos liikenteenharjoittaja on toimittanut asiakirjat osana asiakirjapyyntöä, pyydettyjen asiakirjojen on oltava saatavilla ainoastaan niin kauan kuin on tarpeen niihin tarkoituksiin, joita varten ne on koottu, ja enintään 12 kuukauden ajan pyynnön sulkemisesta. 
            
            
               5 artikla
            
            
               Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 9.12.2021
            
            
               
                     
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 249, 31.7.2020, s. 49. 
               
               
                  
                     (2)
                  
                        Euroopan parlamentin ja neuvoston asetus (EU) N:o 1024/2012, annettu 25 päivänä lokakuuta 2012, hallinnollisesta yhteistyöstä sisämarkkinoiden tietojenvaihtojärjestelmässä ja komission päätöksen 2008/49/EY kumoamisesta (IMI-asetus) (EUVL L 316, 14.11.2012, s. 1).
               
               
                  
                     (3)
                  
                        Euroopan parlamentin ja neuvoston asetus (EY) N:o 561/2006, annettu 15 päivänä maaliskuuta 2006, tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta (EUVL L 102, 11.4.2006, s. 1).
               
               
                  
                     (4)
                  
                        Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).